โรงเรียนวิสุทธรังษี

โรงเรียนวิสุทธรังษี จังหวัดกาญจนบุรี (อังกฤษ: Visuttharangsi School) (อักษรย่อ: ว.ส.) เป็นโรงเรียนรัฐบาลแห่งแรกของจังหวัดกาญจนบุรี เป็นโรงเรียนมัธยมศึกษาขนาดใหญ่พิเศษ และเป็นโรงเรียนประจำจังหวัดกาญจนบุรี สังกัด สำนักงานเขตพื้นที่การศึกษามัธยมศึกษากาญจนบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งขึ้นอย่างเป็นทางการเมื่อวันที่ 1 มิถุนายน พ.ศ. 2447 โดย พระวิสุทธิรังษี หรือ หลวงปู่เปลี่ยน อินฺทสโร เจ้าอาวาสวัดไชยชุมพลชนะสงคราม ครบรอบการก่อตั้ง 100 ปี เมื่อวันที่ 1 มิถุนายน พ.ศ. 2547 ปัจจุบันมีอายุ 121 ปี ปัจจุบันโรงเรียนเปิดทำการเรียนการสอนตั้งแต่ชั้นมัธยมศึกษาตอนต้น ถึงชั้นมัธยมศึกษาตอนปลาย มีนักเรียน 4,299 คน ​​ ข้อมูลทั่วไปของโรงเรียน โรงเรียนวิสุทธรังษี จังหวัดกาญจนบุรี ตั้งอยู่เลขที่ 32 ถนนแสงชูโต อำเภอท่าม่วง จังหวัดกาญจนบุรี บนพื้นที่ทั้งหมด 56 ไร่ 3 งาน 47.1 ตารางวา บริเวณโรงเรียนส่วนใหญ่เป็นพื้นคอนกรีต และเป็นถนน มีประตูรั้ว 2 ประตูคือ ประตูรั้วทางเข้า - ออกบริเวณอาคารศูนย์ศึกษาศาลาศิลปวัฒนธรรม และประตูรั้วทางเข้า - ออกหลักบริเวณแฟลตป้อมยาม โรงเรียนวิสุทธรังษี มีอาณาเขตติดต่อดังต่อไปนี้ ทิศเหนือ (หลังโรงเรียน) : ติดกับพื้นที่การเกษตร (ถนนพัฒนากาญจน์) ทิศใต้ (หน้าโรงเรียน) : ติดถนนแสงชูโต ทางหลวงแผ่นดินหมายเลข 323 ทิศตะวันออก (ประตู 2 อาคารศูนย์ศึกษาศาสนาและศิลปวัฒนธรรม) : ติดกับซอยร่วมใจ ทิศตะวันตก (ประตู 1) : ติดกับซอยแสงชูโต ซอยควาย ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งราชวงศ์จักรี พระองค์ทรงพระกรุณาโปรดเกล้าฯ ให้ขยายการศึกษาไปตามหัวเมืองต่าง ๆ โดยในชั้นต้นให้ใช้วัดเป็นสถานที่เล่าเรียน โดยมีพระภิกษุเป็นครูผู้สอน ตามประกาศพระกระแสพระบรมราชโองการ "จัดการเล่าเรียนในหัวเมือง" เมื่อวันที่ 11 พฤศจิกายน พ.ศ. 2441 โดยทรงอาราธนาสมเด็จพระมหาสมณเจ้า กรมพระยาวชิรญาณวโรรส (ขณะนั้นยังทรงดำรงพระอิสริยยศ พระเจ้าน้องยาเธอ พระองค์เจ้ามนุษยนาคมานพ กรมหมื่นวชิรญาณวโรรส) รับเป็นภาระจัดพระเถระผู้ใหญ่ที่สมควรเป็นผู้อำนวยการศึกษาตามมณฑลต่าง ๆ ซึ่งจังหวัดกาญจนบุรีในขณะนั้นขึ้นสังกัดมณฑลราชบุรี โดยมีพระอมรโมลี (ชม สุสมาจาโร) แห่งวัดบวรนิเวศวิหารราชวรวิหาร เจ้าคณะมณฑลราชบุรีขณะนั้นเป็นผู้อำนวยการการศึกษา วัดไชยชุมพลชนะสงครามเป็นวัดหนึ่งซึ่งได้รับการยกย่องว่าควรเป็นโรงเรียนได้ ปรากฏในรายงานตรวจการศึกษามณฑลราชบุรี ในราชกิจจานุเบกษาเล่มที่ ๑๖ แผ่นที่ ๕๒ รัตนโกสินทรศก ๑๑๘ (พ.ศ. 2442) ตอนหนึ่งว่า วัดไชยชุมพลชนะสงคราม (วัดใต้) เป็นวัดท้ายเมืองอยู่ด้านทิศใต้ มีราษฎรนับถือมากเช่นเดียวกัน แลเป็นวัดเจ้าคณะจังหวัดตั้งอยู่ใกล้เคียงกับเมือง แลพระใบฎีกาเปลี่ยนเป็นผู้ช่วยในการสอน แลเป็นผู้กว้างขวางเต็มใจที่จะสอนตามแบบหลวงได้ ยุคที่ 1 โรงเรียนตัวอย่างประจำจังหวัด (พ.ศ. 2447 - พ.ศ. 2498) 1 มิถุนายน พ.ศ. 2447 ได้ประกาศตั้งโรงเรียนขึ้น ณ วัดไชยชุมพลชนะสงคราม (วัดใต้) เปิดสอน 2 ขั้น คือขั้นเบื้องแรก เป็นชั้นมูลศึกษา กับขั้นเบื้องต้น เป็นชั้นประถมศึกษา โดยใช้ศาลาการเปรียญของวัดไชยชุมพลชนะสงคราม (วัดใต้) เป็นสถานที่สอน โดยนักเรียนปีแรกมีนักเรียนทั้งหมด 54 คน มีครูผู้สอน 1 คน คือ พระภิกษุเจียม สิทธิสร เป็นครูใหญ่และครูผู้สอน ต่อมาในวันที่ 7 ตุลาคม พ.ศ. 2449 พระภิกษุเจียม สิทธิสร ได้ลาออก พระวิสุทธิรังษี (เปลี่ยน อินฺทสโร) เจ้าอาวาสวัดไชยชุมพลชนะสงคราม (วัดใต้) จึงได้แต่งตั้งให้พระก้าน นาคะพันธ์ (ต่อมาได้เลื่อนเป็นเจ้าคุณ พระครูวัตตสารโสภณ) เป็นครูใหญ่และครูผู้สอนแทนพระภิกษุเจียม สิทธิสร ในคราวที่พระบาทสมเด็จพระจุลจอมเกล้าเจ้าอยู่หัว (รัชกาลที่ 5) เสด็จประพาสไทรโยค จังหวัดกาญจนบุรีเป็นครั้งที่ 3 เมื่อวันที่ 7 กันยายน พ.ศ. 2452 ได้เสด็จพระราชดำเนินเยี่ยมโรงเรียนแห่งนี้ โดยมีพระก้าน นาคะพันธ์ ได้นำนักเรียนทั้งโรงเรียน ซึ่งในปีการศึกษานั้นมีทั้งสิ้น 66 คน เข้าเฝ้ารับเสด็จที่หน้าวัดไชยชุมพลฯ โดยพระบาทสมเด็จพระจุลจอมเกล้าเจ้าอยู่หัวได้พระราชทานเงินให้แก่นักเรียนทุกคน คนละหนึ่งสลึง โรงเรียนวัดไชยชุมพลชนะสงคราม ได้ดำเนินการเรียนการสอน ก้าวหน้าด้วยดีเป็นลำดับ จึงได้ประกาศเป็นโรงเรียนรัฐบาลแห่งแรกของจังหวัดกาญจนบุรี มีชื่อว่า โรงเรียนตัวอย่างประจำจังหวัด คงใช้ศาลาวัดและกุฏิพระเป็นสถานที่สอน พระวิสุทธิรังษี (เปลี่ยน อินฺทสโร) ได้พิจารณาเห็นว่าเจ้าพระยาธรรมศักดิ์มนตรี (สนั่น เทพหัสดิน ณ อยุธยา) เสนาบดีกระทรวงธรรมการได้ประกาศใช้พระราชบัญญัติประถมศึกษา พ.ศ. 2464 มีผลบังคับใช้ในวันที่ 1 ตุลาคม พ.ศ. 2464 ให้เด็กทุกคนที่มีอายุย่างปีที่ 8 ถึงปีที่ 15 เข้าเรียนโดยไม่เสียค่าเล่าเรียน พระวิสุทธิรังษี (เปลี่ยน อินฺทสโร) เห็นว่าศาลาวัดที่ใช้เป็นสถานศึกษาเป็นที่คับแคบ ไม่เหมาะสม จึงได้ร่วมกับกรรมการศึกษาและชาวบ้าน สร้างอาคารเรียนถาวรขึ้นที่วัด 1 หลัง 7 ห้องเรียน ตัวอาคารเป็นตึกชั้นเดียวใต้ถุนสูง ฝาผนังก่ออิฐถือปูน เครื่องบนไม้จริง หลังคามุงกระเบื้อง ส่วนค่าก่อสร้างไม่ได้ใช้เงินงบประมาณ ล้วนแต่ได้รับการบริจาคจากผู้มีศรัทธาทั้งสิ้น งานก่อสร้างเริ่มขึ้นตั้งแต่ พ.ศ. 2464 แล้วเสร็จเมื่อ พ.ศ. 2466 จึงได้ย้ายสถานที่เรียนจากกุฏิและศาลาวัดไปเรียนอาคารหลังใหม่แทน ทางราชการจึงได้ขนานนามโรงเรียนแห่งนี้ว่า โรงเรียนประจำจังหวัดกาญจนบุรี วิสุทธิรังษี เพื่อเป็นเกียรติประวัติแด่ท่านเจ้าคุณวิสุทธิรังษีฯ (เปลี่ยน) แต่ชื่อปัจจุบันนี้ชื่อโรงเรียนคำว่า วิสุทธิรังษี "ธิ" สระอิหายไปโดยไม่ทราบสาเหตุ ชื่อปัจจุบันจึงเหลือเพียง วิสุทธรังษี เท่านั้น แต่นั้นมาโรงเรียนได้เปิดสอนขั้นเบื้องกลางถึงชั้นมัธยมศึกษาปีที่ 6 พ.ศ. 2478 ทางราชการได้ทำการจัดตั้งโรงเรียนประชาบาลขึ้นอีกแห่งหนึ่ง ณ วัดไชยชุมพลชนะสงคราม (วัดใต้) ดังนั้นทาง โรงเรียนประจำจังหวัดกาญจนบุรี วิสุทธรังษี ซึ่งขณะนั้นเปิดสอนชั้นประถมศึกษาด้วย จึงได้ลดชั้นประถมศึกษาให้เรียนที่โรงเรียนประชาบาลที่เปิดสอนใหม่แทน และตั้งแต่ปี พ.ศ. 2482 เป็นต้นมาโรงเรียนวิสุทธรังษีจึงเปิดการเรียนการสอนในระดับมัธยมศึกษาเท่านั้น พ.ศ. 2480 พระวิสุทธิรังษี เห็นว่าผู้ปกครองนิยมส่งบุตรหลานเข้าเรียนระดับมัธยมศึกษามากขึ้น อาคารเรียนหลังเดิมเห็นจะไม่เพียงพอ จึงได้ร่วมมือกับคณะกรรมการสถานศึกษาและชาวบ้านช่วยกันสร้างอาคารเรียนหลังใหม่ขึ้นอีกหนึ่งหลัง ใกล้กับบริเวณตึกหลังเก่า เป็นตึกคอนกรีตเสริมเหล็ก 2 ชั้น 12 ห้องเรียน มีมุขด้านหน้า รัฐบาลของพันเอกพระยาพหลพลพยุหเสนาสนับสนุนงบประมาณให้ 6,000 บาท นอกนั้นเป็นเงินที่ได้รับบริจาคโดยมีพระวิสุทธิรังษีเป็นกำลังสำคัญช่วยเหลือจัดหาทุนสมทบเพิ่มเติมจนสำเร็จเรียบร้อย งานก่อสร้างเสร็จเรียบร้อยใช้เป็นสถานที่เรียนได้เมื่อปี พ.ศ. 2482 ยุคที่ 2 ย้ายสถานที่ใหม่ (พ.ศ. 2498 - ปัจจุบัน) พ.ศ. 2490 เมื่อเจ้าหน้าที่ชั้นผู้ใหญ่ในกระทรวงศึกษาธิการ ได้มาตรวจเยี่ยม มีความเห็นว่าโรงเรียนประจำจังหวัดตั้งอยู่ในเขตวัด บริเวณคับแคบไม่เหมาะสมจึงควรขยายทันกับความเจริญ กระทรวงศึกษาธิการและคณะกรรมการโรงเรียน จึงได้ทำการติดต่อเจรจาเรื่องที่ดินกับบริษัท กาญจนบุรีพานิชจังหวัด จำกัด ซึ่งได้รับความร่วมมืออย่างดี ทางบริษัทได้มอบที่ดินจำนวน 63 ไร่ 2 งาน ที่ตำบลท่าล้อ อำเภอท่าม่วง จังหวัดกาญจนบุรี ให้เมื่อวันที่ 4 กุมภาพันธ์ พ.ศ. 2496 นายวิรัช บุญญาลัย ผู้แทนบริษัทเป็นผู้มอบ นายทวี สุนทรวิภาค ผู้แทนกระทรวงศึกษาธิการเป็นผู้รับมอบ ณ ที่ว่าการอำเภอท่าม่วง จังหวัดกาญจนบุรี สมัยนาย ป อินทรัมพรรย์ เป็นนายอำเภอท่าม่วง จังหวัดกาญจนบุรี 28 ตุลาคม พ.ศ. 2498 โรงเรียนได้ย้ายจากวัดไชยชุมพลชนะสงคราม ไปยังสถานที่ใหม่ที่บริษัท กาญจนบุรีพานิชจังหวัด จำกัด ยกให้ โรงเรียนได้งบประมาณจากรัฐบาลสร้างอาคารแบบ 218 เป็นอาคารไม้ 2 ชั้น 28 ห้องเรียน หลังคามุงด้วยกระเบื้อง ค่าก่อสร้างทั้งสิ้น 1,400,000 บาท งานก่อสร้างเริ่มตั้งแต่ปี พ.ศ. 2495 แล้วเสร็จในปี พ.ศ. 2497 อาคารกว้าง 88.51 เมตร ยาว 106 เมตร และได้เปลี่ยนชื่อเป็น โรงเรียนวิสุทธรังษี จังหวัดกาญจนบุรี ส่วนอาคารหลังเดิมในวัดไชยชุมพลชนะสงคราม ทางโรงเรียนวิสุทธรังษี จังหวัดกาญจนบุรีได้มอบให้เป็นโรงเรียนประถมศึกษา พ.ศ. 2500 เปิดสอนถึงชั้นเตรียมอุดมศึกษา ในสมัยนั้นจึงมีชื่อเรียกโรงเรียนวิสุทธรังษีเพิ่มขึ้นมาอีกชื่อหนึ่งคือ โรงเรียนเตรียมอุดมศึกษากาญจนบุรี พ.ศ. 2513 โรงเรียนเข้าโครงการปรับปรุงโรงเรียนมัธยมในส่วนภูมิภาค (คมภ 2) พ.ศ. 2509 ได้งบประมาณสร้างอาคารแบบ 212 เป็นอาคารคอนกรีตเสริมเหล็ก 2 ชั้น 12 ห้องเรียนงบประมาณ 1,000,000 บาทเสร็จเรียบร้อยในปี พ.ศ. 2511 (ปัจจุบันคืออาคาร 2) พ.ศ. 2514 ได้งบประมาณสร้างอาคารแบบ 318 เป็นอาคารคอนกรีตเสริมเหล็ก 3 ชั้น 18 ห้องเรียน ค่าก่อสร้าง 2,000,000 บาท แล้วเสร็จเมื่อปี พ.ศ. 2515 โดยมีศาสตราจารย์ ดร.ก่อ สวัสดิ์พาณิชย์ซึ่งเป็นอธิบดีกรมสามัญศึกษา กระทรวงศึกษาธิการอยู่ในขณะนั้น ได้มาเป็นประธานในพิธีเปิดอาคารเรียนหลังนี้เมื่อปี พ.ศ. 2515 (ปัจจุบันคืออาคาร 3) ในช่วงปี พ.ศ. 2509 – พ.ศ. 2517 โรงเรียนได้รับงบประมาณจากราชการเพื่อก่อสร้างอาคาร และพัฒนาบริเวณสถานที่ เป็นเงินรวมทั้งสิ้น 19,125,000 บาท และได้รับความอุปถัมภ์จากพระเดชพระคุณพระธรรมคุณาภรณ์ (ไพบูลย์ กตปุญโญ) (ขณะนั้นเป็นพระเทพปัญญาสุธี) เจ้าอาวาสวัดไชยชุมพลชนะสงคราม ได้สร้างอาคารคหกรรมคิดเป็นเงิน 200,000 บาท ประชาชนและหน่วยงานราชการได้ช่วยกันพัฒนาร่วมด้วย อาคารสถานที่คิดเป็นเงินรวมทั้งสิ้น 400,000 บาท พ.ศ. 2522 ได้งบประมาณสร้างอาคารแบบ ค424 เป็นอาคารเรียน 4 ชั้น 24 ห้องเรียน (ปัจจุบันคืออาคาร 4) พ.ศ. 2528 เนื่องด้วยอาคารแบบ 218 เป็นอาคารไม้ 2 ชั้น 28 ห้องเรียน ซึ่งเป็นอาคารเรียนที่ใช้ทำการเรียนการสอนมาตั้งแต่ปี พ.ศ. 2498 ได้มีการทรุดโทรมของไม้ไปตามสภาพ จึงได้มีการรื้อถอนอาคารเรียนหลังนี้ ต่อมาจึงได้สร้างอาคารแบบ ค418 โดยได้รับงบประมาณสร้างอาคารเรียน 4 ชั้น 25 ห้องเรียน เป็นเงินการก่อสร้าง 5,700,000 บาท (ปัจจุบันคืออาคาร 1) พ.ศ. 2531 อาคารศูนย์ศึกษาศาสนาและศิลปวัฒนธรรม ด้วยเงินบริจาคประมาณ 750,000 บาท พ.ศ. 2534 อาคารหอประชุม 3,443,000 บาท พ.ศ. 2536 อาคารศูนย์กีฬา 14,559,988 บาท พ.ศ. 2537 ได้มีการปรับปรุงสนามกีฬาฟุตบอลของโรงเรียนเนื่องในโอกาสครบรอบวันสถาปนาโรงเรียนวิสุทธรังษีครบ 90 ปี โดยมีพิธีเปิด สนาม 90 ปีวิสุทธรังษี ในวันที่ 1 มิถุนายน พ.ศ. 2537 โดยสนาม 90 ปีวิสุทธรังษีได้รับงบประมาณการปรับปรุงจากสมาคมนักเรียนเก่าวิสุทธรังษี สมาคมผู้ปกครองและครูฯ และผู้มีจิตศรัทธารวมเป็นเงินงบประมาณทั้งสิ้น 1,400,000 บาท พ.ศ. 2542 โรงเรียนได้รับงบประมาณก่อสร้างอาคารเรียน 7 ชั้น ด้วยงบประมาณ 37,500,000 บาท (ปัจจุบันคืออาคาร 5) พ.ศ. 2547 เนื่องในโอกาสที่โรงเรียนวิสุทธรังษีมีอายุครบ 100 ปี เพื่อเฉลิมฉลองวาระครบรอบวันสถาปนาโรงเรียน 100 ปี วิสุทธรังษี คณะกรรมการสมาคมนักเรียนเก่าฯ สมาคมผู้ปกครองและครูโรงเรียนวิสุทธรังษี และ ผู้มีจิตศรัทธา ผู้ปกครองนักเรียน คณะครูและนักเรียนโรงเรียนวิสุทธรังษี ได้ร่วมกันบริจาคเงินเพื่อก่อสร้าง อาคาร ๑๐๐ ปี วิสุทธรังษี ด้วยวงเงินงบประมาณ 26,500,500 บาท โดยทำพิธีวางศิลาฤกษ์เมื่อวันที่ 1 มิถุนายน พ.ศ. 2547 ในการนี้มีศาสตราจารย์เกียรติคุณ นายแพทย์ประเวศ วะสี ศิษย์เก่าโรงเรียนวิสุทธรังษีเป็นประธานในพิธีวางศิลาฤกษ์ และต่อมาได้ทำพิธียกเสาเอกเมื่อวันที่ 9 มีนาคม พ.ศ. 2550 อาคารแล้วเสร็จเมื่อปี พ.ศ. 2556 มีพิธีเปิดอาคารอย่างป็นทางการในงาน ๑๐๙ ปีวิสุทธรังษี เมื่อวันที่ 19 กรกฎาคม พ.ศ. 2556 พ.ศ. 2558 โรงเรียนวิสุทธรังษี ได้รับการคัดเลือกเป็นโรงเรียนนำร่องระดับภาคกลางโครงการห้องเรียนวิทยาศาสตร์-คณิตศาสตร์ ภาคภาษาอังกฤษ (Education Hub Classroom) และมีการรับนักเรียนเพิ่มขึ้น จึงได้ทำการจัดสร้างอาคารเรียน 4 ชั้น ห้องเรียนปรับอากาศ และดำเนินการสร้างโรงอาหารหลังที่ 2 ขึ้น โดยมี 2 ชั้น ประกอบไปด้วย ชั้นที่ 1 เป็นอาคารใต้ถุนโล่งเป็นโรงอาหาร ชั้นที่ 2 เป็นห้องประชุมปรับอากาศ และอาคารแห่งนี้เป็น 1 ใน อาคารที่รองรับการเสด็จของ ทูลกระหม่อมหญิงอุบลรัตนราชกัญญา สิริวัฒนาพรรณวดี เมื่อวันที่ 23 กันยายน พ.ศ. 2559 โรงเรียนสาขา เมื่อวันที่ 5 ตุลาคม พ.ศ. 2472 ได้มีการจัดตั้งโรงเรียนสตรีกาญจนานุเคราะห์ หรือปัจจุบันรู้จักกันในนามโรงเรียนกาญจนานุเคราะห์ เพื่อเปิดโอกาสให้นักเรียนสตรีได้มีโอกาสเล่าเรียนเทียบเท่ากับนักเรียนชาย ทางราชการจึงได้ให้มีการแยกสาขาจากโรงเรียนประจำจังหวัดกาญจนบุรี วิสุทธิรังษี และให้มีการก่อตั้งโรงเรียนสตรีขึ้นโดยเป็นสาขาหนึ่งของโรงเรียนชายประจำจังหวัดกาญจนบุรี โดยมีนายฮั้ว เวชวงษ์ เป็นผู้รักษาการแทนครูใหญ่ในขณะนั้น จนถึงปลายปี พ.ศ. 2472 ทางกระทรวงธรรมการ (ปัจจุบันคือ กระทรวงศึกษาธิการ) ได้แต่งตั้งหม่อมหลวงเชื้อ พรหมเดชเป็นครูใหญ่แทน จึงได้ย้ายสถานที่ไปอาศัยเรียนบนชั้นสองของตึกสโมสรข้าราชการจังหวัดกาญจนบุรี (ปัจจุบันคือบริเวณหน้าสวนสาธารณะพระบรมราชานุสาวรีย์ พระบาทสมเด็จพระนั่งเกล้าเจ้าอยู่หัว) ในการแยกสาขาโรงเรียนนี้พระเจ้าบรมวงศ์เธอ พระองค์เจ้าอรประพันธ์รำไพ กับ พระเจ้าบรมวงศ์เธอ พระองค์เจ้าอดิศัยสุริยาภา พระราชธิดาในพระบาทสมเด็จพระจุลจอมเกล้าเจ้าอยู่หัวได้ประทานเงินสมทบในการก่อสร้างโรงเรียนสตรีประจำจังหวัดกาญจนบุรี องค์ละ 200 บาท และเจ้าจอมสมบูรณ์ ในพระบาทสมเด็จพระจุลจอมเกล้าเจ้าอยู่หัว บริจาค 50 บาท รวมเป็นเงิน 450 บาท เมื่อวันที่ 17 กุมภาพันธ์ พ.ศ. 2517 กรมสามัญศึกษาได้ส่งหนังสือแจ้งไปยังอำเภอทองผาภูมิตามหนังสือของจังหวัด ที่ กจ.23/1021 เพื่ออนุญาตให้อำเภอทองผาภูมิก่อตั้งโรงเรียนมัธยมศึกษาประจำอำเภอขึ้น โดยเปิดชั้น ม.ศ. 1 เป็นสหศึกษา ในสาขาที่ 2 ของโรงเรียนวิสุทธรังษี จังหวัดกาญจนบุรีและให้คณะครูอาจารย์ดูแลกิจการของโรงเรียนแห่งนี้ด้วย โดยใช้ชื่อโรงเรียนว่า "โรงเรียนวิสุทธรังษี สาขาทองผาภูมิ" โดยมีนายนพเกียรติ กองเกตุใหญ่รักษาการในตำแหน่งครูใหญ่ ต่อมาเมื่อ พ.ศ. 2518 ทางโรงเรียนได้เปลี่ยนชื่อเป็น "โรงเรียนทองผาภูมิวิทยา" แทนชื่อเดิม ความหมายและที่มาของชื่อโรงเรียนวิสุทธรังษี เดิมโรงเรียนมีชื่อตามสถานที่ตั้งว่า โรงเรียนไชยชุมพลชนะสงคราม ต่อมาทางราชการได้ขนานนามโรงเรียนที่จัดตั้งขึ้นที่วัดไชยชุมพลชนะสงครามว่า โรงเรียนตัวอย่างประจำจังหวัด และ โรงเรียนประจำจังหวัดกาญจนบุรี วิสุทธิรังษี (เตรียมอุดมศึกษา กาญจนบุรี) ตามลำดับ โดยนำชื่อพระสมณศักดิ์ วิสุทธิรังษี มาตั้งเป็นชื่อโรงเรียนเพื่อเป็นเกียรติประวัติแด่ท่านเจ้าคุณพระวิสุทธิรังษี (เปลี่ยน) โดยหลวงปู่เปลี่ยนได้รับพระราชทานตั้งพระสมณศักดิ์ที่ พระวิสุทธิรังษี ชินศาสนโสภี สังฆปาโมกข์ ดำรงพระสมณศักดิ์เป็นพระราชาคณะชั้นสามัญ เมื่อ พ.ศ. 2460 โดยได้รับพระราชทานจากพระบาทสมเด็จพระมงกุฎเกล้าเจ้าอยู่หัว แต่เนื่องเหตุใดไม่ปรากฏสระอิของคำว่า ธิ ได้หายไป ชื่อโรงเรียนจึงเหลือเพียงคำว่าวิสุทธรังษีเท่านั้น ปัจจุบันโรงเรียนมีชื่ออย่างเป็นทางการว่า โรงเรียนวิสุทธรังษี จังหวัดกาญจนบุรี โดยชื่อปัจจุบันนี้ใช้อย่างเป็นทางการในวันที่ 28 ตุลาคม พ.ศ. 2498 ส่วนคำว่าวิสุทธรังษีจากหลักฐานในราชกิจจานุเบกษา ประกาศสภากรรมการกลางจัดการลูกเสือแห่งสยาม เปลี่ยนนามกองลูกเสือ มณฑลราชบุรีที่ ๒ และที่ ๔ เล่มที่ ๔๑ หน้าที่ ๒๑๖๑ ประกาศเมื่อวันที่ 6 ตุลาคม พ.ศ. 2467 โดยประกาศราชกิจจานุเบกษาฉบับนี้ได้ระบุถึงการเปลี่ยนชื่อโรงเรียนจากโรงเรียนไชยชุมพลชะนะสงคราม มาเป็น โรงเรียนวิสุทธรังษี ดังนั้นจึงปรากฏคำว่าวิสุทธรังษีมาตั้งแต่สมัยรัชกาลพระบาทสมเด็จพระมงกุฎเกล้าเจ้าอยู่หัวแล้ว "วิสุทธรังษี" อ่านว่า วิ - สุด - ทะ - รัง - สี สามารถแยกออกได้ดังนี้ วิสุทธ หมายถึง ความบริสุทธิ์ ผุดผ่อง ความผ่องใส ความสะอาดไร้มลทิล รังษี หมายถึง รังสี แสงสว่าง "วิสุทธรังษี" จึงมีความหมายว่า "รังสีแห่งความบริสุทธิ์ผุดผ่อง" สัญลักษณ์ของโรงเรียนวิสุทธรังษี คติพจน์ : "สุขา สงฺฆสฺส สามคฺคี" อ่านว่า "สุขา สังฆัสสะ สามัคคี" แปลว่า ความพร้อมเพรียงของหมู่คณะทำให้เกิดสุข คติประจำใจ : "พ่อกูชื่อเปลี่ยน เลือดกูฟ้า - เหลือง ลูกหลานเต็มเมือง วิสุทธรังษี" เดิมคติพจน์นี้ได้ปรากฏไว้ที่ด้านหลังอาคาร 1 (อาคาร 3 ชั้นด้านหน้า) แต่ปัจจุบันได้ถูกทำการลบออกไป คำขวัญ : สามัคคี มีวินัย ตั้งใจเรียน เพียรทำดี สีประจำโรงเรียน : "ฟ้า - เหลือง" สีฟ้า แสดงถึง ความสดใส เจริญรุ่งเรือง สีเหลือง แสดงถึง ความเจริญรุ่งเรือง ตราประจำโรงเรียน : คันกระสุน เป็นคันกระสุนของหลวงปู่เปลี่ยน ซึ่งท่านได้ใช้คันกระสุนทำโทษกับนักเรียนที่หนีเรียน คันกระสุนมีความหมายว่า มุ่งตรงไปข้างหน้าสู่เป้าหมาย ต้นไม้ประจำโรงเรียน : ต้นโพธิ์ เป็นต้นไม้เก่าแก่อายุเกือบ 100 ปีที่อยู่บนที่ดินของโรงเรียนมาตั้งแต่ก่อนที่จะมีการสร้างอาคารสถานที่ของโรงเรียนวิสุทธรังษี (ตำบลท่าล้อ) ปัจจุบันเป็นต้นไม้ขนาดใหญ่ แผ่กิ่งก้านสาขา ผลัดใบทุก ๆ ปลายฤดูหนาว (มีนาคม) บ่งบอกเป็นสัญญาณว่าลูกศิษย์วิสุทธรังษีจำนวนหนึ่งจะมีการสำเร็จการศึกษาออกไปจากโรงเรียนวิสุทธรังษีแห่งนี้ และจะมีการผลิใบสีเขียวขจีเต็มต้นเมื่อเข้าสู่ฤดูฝน (เดือนพฤษภาคม) เป็นสัญญาณบ่งบอกว่ามีนักเรียนใหม่อีกรุ่นหนึ่งที่จะได้เข้ามาเป็นลูกศิษย์ของหลวงปู่เปลี่ยน เนื่องในโอกาส วันครบรอบ 100 ปี การก่อตั้งโรงเรียนวิสุทธรังษี คุณเนาวรัตน์ พงษ์ไพบูลย์ ศิลปินแห่งชาติ สาขาวรรณศิลป์ สาขาย่อยกวีนิพนธ์ จากสำนักงานคณะกรรมการวัฒนธรรมแห่งชาติ เจ้าของผลงาน เพียงความเคลื่อนไหว รางวัลกวีนิพนธ์รางวัลซีไรต์ พ.ศ. 2523 ศิษย์เก่าวิสุทธรังษีที่มีชื่อเสียงระดับชาติได้ประพันธ์บทกลอนแก่โรงเรียนไว้ว่า ทำเนียบผู้บริหารโรงเรียนวิสุทธรังษี จังหวัดกาญจนบุรี ตารางแสดงทำเนียบผู้บริหารโรงเรียนวิสุทธรังษี จังหวัดกาญจนบุรี อาคารและสถานที่ภายในโรงเรียน อาคาร 1 (อาคารเรียนตึก 4 ชั้น ด้านหน้า) กลุ่มสาระการเรียนรู้ภาษาไทย ห้องพักครูกลุ่มสาระการเรียนรู้ภาษาไทย ห้องธุรการ วิชาการ ห้องแผนงานและสารสนเทศโรงเรียน ห้องทะเบียนและวัดผลนักเรียน ห้องกลุ่มบริหารงานทั่วไป ห้องประชุมวิชาการ อาคาร 2 (อาคารเรียนตึก 2 ชั้น) กลุ่มสาระการเรียนรู้สังคมศึกษา ศาสนาและวัฒนธรรม ห้องพระพุทธศาสนา ห้องแนะแนว ห้องโสตทัศนศึกษา ห้องพักครูกลุ่มสาระการเรียนรู้สังคมศึกษา ศาสนาและวัฒนธรรม ห้องสมุดกลุ่มสาระการเรียนรู้สังคมศึกษา ศาสนาและวัฒนธรรม ห้องเรียนทั่วไป ศูนย์เพื่อนใจ TO BE NUMBER ONE โรงเรียนวิสุทธรังษี จังหวัดกาญจนบุรี อาคาร 3 (อาคารเรียนตึก 3 ชั้น) กลุ่มสาระการเรียนรู้คณิตศาสตร์ ห้องนาฏศิลป์ และทัศนศิลป์ กลุ่มสาระการเรียนรู้ศิลปะ ห้องพักครูกลุ่มสาระการเรียนรู้คณิตศาสตร์ ห้องพักครูกลุ่มสาระการเรียนรู้ศิลปะ ห้องวงโยธวาทิตโรงเรียนวิสุทธรังษี ห้องเรียนทั่วไป อาคาร 4 (อาคารเรียนตึก 4 ชั้น ด้านข้างศูนย์กีฬา) กลุ่มสาระการเรียนรู้วิทยาศาสตร์ ห้องปฏิบัติการชีววิทยา ห้องปฏิบัติการเคมี ห้องปฏิบัติการฟิสิกส์ ห้องปฏิบัติการวิทยาศาสตร์ ศูนย์คอมพิวเตอร์ พระธรรมคุณาภรณ์ (ไพบูลย์ กตปุญโญ) ห้องปฏิบัติการคอมพิวเตอร์ ห้องเรียนทั่วไป ห้องสมุดกลุ่มสาระการเรียนรู้วิทยาศาสตร์ ห้องพักครูกลุ่มสาระการเรียนรู้วิทยาศาสตร์ ห้องพักครูกลุ่มสาระการเรียนรู้การงานอาชีพและเทคโนโลยี สาขาคอมพิวเตอร์ อาคาร 5 (อาคารเรียนตึก 7 ชั้น) กลุ่มสาระการเรียนรู้ภาษาต่างประเทศ ศูนย์โรงเรียนสองภาษา English Program ศูนย์ห้องเรียน Education Hub ห้องโสตทัศนศึกษา ห้องเซียร์ S.E.A.R (Self-English Access Room) ห้องอีริค E.R.I.C (English Room Intensive Care) ห้อง I.C.T. (Information and Communication Technology) ห้องพักครูกลุ่มสาระการเรียนรู้ต่างประเทศ ห้องสมุดเฉลิมพระเกียรติกาญจนาภิเษก โรงเรียนวิสุทธรังษี ห้องสมุดสารสนเทศและห้องค้นคว้าด้วยตัวเอง (ชั้น 2) ห้องเรียนทั่วไป ลิฟท์ 2 ตำแหน่ง อาคาร 6 (อาคารเรียนตึก 4 ชั้น เปิดใช้งานเมื่อภาคเรียนที่ 2/2559) กลุ่มสาระการเรียนรู้ภาษาต่างประเทศ กลุ่มสาระการเรียนสังคมศึกษา ศาสนา และวัฒนธรรม อาคาร 7 (อาคารเรียนตึก 4 ชั้น ตรงข้ามอาคาร 6) อาคารศูนย์ศึกษาศาลาศิลปวัฒนธรรม อาคาร 100 ปี โรงเรียนวิสุทธรังษี พ.ศ. ๒๕๔๗ ห้องประดิษฐานรูปหล่อพระวิสุทธิรังษี (หลวงปู่เปลี่ยน อินฺทสโร) ห้องประชุมอัจฉริยะเจ้าคุณปัญญาฯ (พระราชวิสุทธิเมธี) หอประวัติโรงเรียนวิสุทธรังษี จังหวัดกาญจนบุรี ห้องศึกษาเอเชียตะวันออกเฉียงใต้ (อาเซียนศึกษา) สำนักงานสมาคมนักเรียนเก่าวิสุทธรังษี โครงการห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม SMTE (Science Math Technology and Environment) ห้องเรียนส่งเสริมความสามารถวิทยาศาสตร์ – คณิตศาสตร์ I.P. (Intensive Program) ห้องเรียนส่งเสริมความสามารถวิทยาศาสตร์ – เทคโนโลยี I.P. (Intensive Program) อาคารศูนย์กีฬา กลุ่มสาระการเรียนรู้สุขศึกษาและพลศึกษา ห้องพักครูกลุ่มสาระการเรียนรู้สุขศึกษาและพลศึกษา สนามอเนกประสงค์ ชั้น G สนามฟุตซอล เวทีมวย ร้านบริการถ่ายเอกสาร ชั้น G ร้านค้าสวัสดิการ อาคารประกอบ อาคารเรือนดนตรีไทยเจ้าคุณไพบูลย์อนุสรณ์ ๗๒ ปี อาคารคหกรรม (กลุ่มสาระการเรียนรู้การงานอาชีพและเทคโนโลยี) โรงอาหารโรงเรียนวิสุทธรังษี จังหวัดกาญจนบุรี หลังที่ 1 (หน้าห้องพยาบาล) โรงอาหารโรงเรียนวิสุทธรังษี จังหวัดกาญจนบุรี หลังที่ 2 ศาลาร่วมใจ 49 ศาลาธารน้ำใจ เรือนพยาบาล ลานธรรมะ (ลานโพธิ์/ลานกว้างใต้ต้นโพธิ์) ศาลาประดิษฐานรูปหล่อพระวิสุทธิรังษี (หลวงปู่เปลี่ยน อินฺทสโร) โครงการส่งเสริมความสามารถพิเศษ และแผนการเรียนที่ทำการเปิดสอน ระดับชั้น ม.1 – ม.3 โครงการส่งเสริมความสามารถพิเศษ โครงการห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม SMTE (Science Math Technology and Environment) โครงการส่งเสริมความสามารถวิทยาศาสตร์ – เทคโนโลยี I.P. (Intensive Program) โครงการพัฒนาศักยภาพวิทยาศาสตร์ คณิตศาสตร์ และภาษาอังกฤษ โครงการห้องเรียนวิทยาศาสตร์ – คณิตศาสตร์ ภาคภาษาอังกฤษ SMBP (Education Hub Classroom : Science and Math Bilingual Program) โครงการโรงเรียนสองภาษา ระดับชั้นมัธยมศึกษาตอนต้น E.P. (English Program) โครงการห้องเรียนวิทยาศาสตร์พลังสิบ โครงการ VSA (Visut Sport Academy) ระดับชั้น ม.4 – ม.6 โครงการส่งเสริมความสามารถพิเศษ โครงการห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม SMTE (Science Math Technology and Environment) โครงการพัฒนาศักยภาพวิทยาศาสตร์ คณิตศาสตร์ และภาษาอังกฤษ โครงการโรงเรียนสองภาษา ระดับชั้นมัธยมศึกษาปลาย E.P. (English Program) โครงการวิทยาศาสตร์พลังสิบ โครงการ VSA (Visut Sport Academy) แผนการเรียนปกติ แผนการเรียนวิทยาศาสตร์ – คณิตศาสตร์ แผนการเรียนคณิตศาสตร์ – ภาษาอังกฤษ (ศิลป์ – คำนวณ) แผนการเรียนภาษาต่างประเทศ (ศิลป์ – ภาษา) ภาษาอังกฤษ – ภาษาจีน ภาษาอังกฤษ - ภาษาเวียดนาม ภาษาอังกฤษ - ภาษามลายูบรูไน ภาษาอังกฤษ – ภาษาญี่ปุ่น ภาษาอังกฤษ – ภาษาฝรั่งเศส ภาษาอังกฤษ – ภาษาพม่า แผนการเรียนภาษาไทย – สังคมศึกษา (ปิดแผนการเรียน) แผนการเรียนสังคมศาสตร์ – มนุษยศาสตร์ (ปิดแผนการเรียน) แผนการเรียนภาษาไทย – นิเทศ (ปิดแผนการเรียน พ.ศ. 2557) แผนการเรียน การจัดการธุรกิจ (ปิดแผนการเรียน พ.ศ. 2557) หน่วยงานภายในโรงเรียน สมาคมนักเรียนเก่าโรงเรียนวิสุทธรังษี จังหวัดกาญจนบุรี สมาคมผู้ปกครองและครูฯ เครือข่ายผู้ปกครอง โรงเรียนวิสุทธรังษี จังหวัดกาญจนบุรี ชมรม ทูบีนัมเบอร์วัน โรงเรียนวิสุทธรังษี จังหวัดกาญจนบุรี ศูนย์เพื่อนใจ ทูบีนัมเบอร์วัน โรงเรียนวิสุทธรังษี จังหวัดกาญจนบุรี ศูนย์ครอบครัวพอเพียง โรงเรียนวิสุทธรังษี จังหวัดกาญจนบุรี ธนาคารโรงเรียน (ธนาคารออมสิน) วันสำคัญของโรงเรียน 5 เมษายน – วันวิสุทธฯ (วันคล้ายวันเกิดพระวิสุทธรังษี ผู้สถาปนาโรงเรียน) 1 มิถุนายน – วันสถาปนาโรงเรียนวิสุทธรังษี จังหวัดกาญจนบุรี รายนามศิษย์เก่าที่มีชื่อเสียง พระภิกษุ สมเด็จพระสังฆราชเจ้า กรมหลวงวชิรญาณสังวร - สมเด็จพระสังฆราช พระองค์ที่19 แห่งกรุงรัตนโกสินทร์ นักการเมือง พ.ท.บุญผ่อง สิริเวชชะพันธ์ - นายกเทศมนตรีเมืองกาญจนบุรี, นักธุรกิจ, วีรบุรุษสงครามทางรถไฟสายมรณะ เนาวรัตน์ พงษ์ไพบูลย์ - อดีตสมาชิกวุฒิสภา, ศิลปินแห่งชาติ สาขาวรรณศิลป์, กวีรางวัลซีไรต์ พล.ต.ท.จำรัส มังคลารัตน์ - อดีตรัฐมนตรีว่าการกระทรวงยุติธรรม, รัฐมนตรีประจำสำนักนายกรัฐมนตรี, สมาชิกสภาผู้แทนราษฎร แผน สิริเวชชะพันธ์ - อดีตรัฐมนตรีช่วยว่าการกระทรวงมหาดไทย,กระทรวงเกษตรและสหกรณ์, กระทรวงอุตสาหกรรม อัครนันท์ กัณณ์กิตตินันท์ - รัฐมนตรีช่วยว่าการกระทรวงศึกษาธิการ, สมาชิกสภาผู้แทนราษฎรจังหวัดกาญจนบุรี นายดาบยู่เกียง ทองลงยา - สมาชิกสภาผู้แทนราษฎรจังหวัดกาญจนบุรี คนแรก ภาวุธ พงษ์วิทยภานุ - สมาชิกสภาผู้แทนราษฎร แบบบัญชีรายชื่อ, นักธุรกิจ, ผู้ก่อตั้งเว็บไซต์ตลาด.คอม จำลอง ธนะโสภณ - อดีตสมาชิกสภาผู้แทนราษฎรจังหวัดกาญจนบุรี, ประธานคณะกรรมการการรถไฟแห่งประเทศไทย ไพบูลย์ พิมพ์พิสิฐถาวร - อดีตสมาชิกสภาผู้แทนราษฎรจังหวัดกาญจนบุรี พล.อ.สมชาย วิษณุวงศ์ - อดีตสมาชิกสภาผู้แทนราษฎรจังหวัดกาญจนบุรี ฉัตรพันธ์ เดชกิจสุนทร -​ อดีตสมาชิกสภาผู้แทนราษฎรจังหวัดกาญจนบุรี ผู้ช่วยศาสตราจารย์ ดร.นพดล อินนา - สมาชิกวุฒิสภา, อดีตสมาชิกสภาผู้แทนราษฎร, รองอธิการบดีมหาวิทยาลัยธรรมศาสตร์ สหพันธ์ รุ่งโรจนพณิชย์ -​ สมาชิกวุฒิสภาจังหวัดกาญจนบุรี, รองประธานหอการค้าจังหวัดกาญจนบุรี ธงชาติ รักษากุล - อดีตสมาชิกวุฒิสภาจังหวัดกาญจนบุรี, อดีตอธิบดีกรมส่งเสริมการเกษตร กระทรวงเกษตรและสหกรณ์ วินัย ทองลงยา - อดีตสมาชิกวุฒิสภา, อดีตผู้พิพากษาหัวหน้าคณะในศาลฎีกา กระทรวงยุติธรรม พล.ต.ประชุม พิบูลภานุวัธน์ - อดีตสมาชิกวุฒิสภา, อดีตผู้บัญชาการกองพลทหารราบที่ 2 รักษาพระองค์ ขุนหิรัญประศาสน์ (กลม พัฒนมาศ) - นายกเทศมนตรีคนแรกของเทศบาลเมืองกาญจนบุรี วสันต์ ภูษิตกาญจนา - นายกเทศมนตรีเทศบาลเมืองกาญจนบุรี ข้าราชการทหาร ตำรวจ พล.อ.สุชาติ หนองบัว - เลขานุการรัฐมนตรีว่าการกระทรวงกลาโหม​, สมาชิกสภานิติบัญญัติแห่งชาติ พล.อ.ประสงค์ หวลประไพ - ราชองครักษ์พิเศษ, ที่ปรึกษารัฐมนตรีว่าการกระทรวงมหาดไทย พล.อ.ชินวัฒน์ แม้นเดช - อดีตรองแม่ทัพภาคที่ 4, ที่ปรึกษาสภาความมั่นคงแห่งชาติ พล.ต.สังกาศ สร้อยคำ - ผู้บัญการกองพลทหารราบที่ 11 กองทัพบก พล.ท.วันชนะ สวัสดี - นักแสดงนำภาพยนตร์ตำนานสมเด็จพระนเรศวรมหาราช, รองโฆษก กองบัญชาการกองทัพไทย พล.ต.อ.สมชาย มิลินทางกูร - อดีตรองผู้บัญชาการสำนักงานตำรวจแห่งชาติ, อดีตผู้บังคับการตำรวจทางหลวง พล.ต.อ.มนตรี ยิ้มแย้ม - รองจเรตำรวจ สำนักงานตำรวจแห่งชาติ, อดีตผู้บัญชาการตำรวจภูธรภาค 2 พล.ต.ท.มนตรี จำรูญ - อดีตผู้บัญชาการกองบัญชาการตำรวจสอบสวนกลาง สำนักงานตำรวจแห่งชาติ พล.ต.ต.พลัฏฐ์ วิเศษสิงห์ - รองผู้บัญชาการกองบัญชาการตำรวจปราบปรามยาเสพติด สำนักงานตำรวจแห่งชาติ พล.ต.ต.กมลสันติ กลั่นบุศย์ - อดีตผู้บังคับการตำรวจภูธรจังหวัดกาญจนบุรี อาจารย์ นักวิชาการ และพระสงฆ์ ศาสตราจารย์เกียรติคุณ นพ.ประเวศ วะสี - ราชบัณฑิตกิตติมศักดิ์, ราษฎรอาวุโส, นักวิทยาศาสตร์ดีเด่น ศาสตราจารย์ นพ.นที รักษ์พลเมือง - อดีตคณบดีคณะแพทยศาสตร์ศิริราชพยาบาล มหาวิทยาลัยมหิดล, นายกสภามหาวิทยาลัยมหิดล ศาสตราจารย์ นพ.มนตรี มงคลสมัย - ศาสตราจารย์ภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย รองศาสตราจารย์ ดร.ณรงค์ อยู่ถนอม - อดีตคณบดีคณะวิศวกรรมศาสตร์ จุฬาลงกรณ์มหาวิทยาลัย, นักเรียนทุนมูลนิธิอานันทมหิดล ดีพร้อม ไชยวงศ์เกียรติ -​ อาจารย์ภาควิชาจุลชีววิทยา มหาวิทยาลัยเกษตรศาสตร์, ผู้เขียนหนังสือ "บันทึกลับจากทุ่งใหญ่" พระราชภาวนาจารย์ (เผด็จ ทตฺตชีโว) - รองเจ้าอาวาสวัดพระธรรมกาย จังหวัดปทุมธานี ข้าราชการ ดร.พนม พงษ์ไพบูลย์ - อดีตปลัดกระทรวงศึกษาธิการ, อดีตเลขาธิการคณะกรรมการการศึกษาแห่งชาติ ดำรง ใคร่ครวญ -​ อดีตเอกอัครราชทูตไทยประจำประเทศมาเลเซียและประเทศลาว, รองปลัดกระทรวงการต่างประเทศ ดร.น้ำแท้ มีบุญสล้าง - อัยการผู้เชี่ยวชาญพิเศษ สำนักงานอัยการสูงสุด ดร.ประกอบ กาญจนศูนย์ - อดีตรองปลัดกระทรวงเกษตรและสหกรณ์, อดีตอธิบดีกรมวิชาการเกษตร กระทรวงเกษตรและสหกรณ์ ดร.เกศทิพย์ ศุภวานิช - อธิบดีกรมส่งเสริมการเรียนรู้ (สกร.) กระทรวงศึกษาธิการ ดร.ทิม พรรณศิริ - อดีตเลขาธิการมหาวิทยาลัยเกษตรศาสตร์, อดีตอธิบดีกรมปศุสัตว์ กระทรวงเกษตรและสหกรณ์ ดร.กิจจา ใจเย็น - อุปนายกสภามหาวิทยาลัยเทคโนโลยีราชมงคลตะวันออก, รองอธิบดีกรมประมง ดร.อำนาจ สุนทรธรรม - อดีตเลขาธิการคุรุสภา สำนักงานเลขาธิการคุรุสภา กระทรวงศึกษาธิการ โยธิน ทองคำ - อดีตรองปลัดกรุงเทพมหานคร, อดีตผู้อำนวยการสำนักนโยบายและแผน กรุงเทพมหานคร สุรนันท์ วงศ์วิทยกำจร - กรรมการบริหารบริษัท ทีโอที จำกัด (มหาชน), เลขาธิการคณะกรรมการกิจการโทรคมนาคมแห่งชาติ สายัณห์ ถิ่นสำราญ - อดีตรองกรรมการผู้จัดการใหญ่และที่ปรึกษาอาวุโสบริษัท ทีโอที จำกัด (มหาชน) สันติ มณีกาญจน์ - อดีตผู้ว่าราชการจังหวัดเลย และอดีตผู้ว่าราชการจังหวัดหนองคาย พิทยา สุนทรวิภาต - อดีตรองผู้ว่าราชการจังหวัดสุราษฎร์ธานี, จังหวัดร้อยเอ็ด, จังหวัดสกลนคร, จังหวัดอุดรธานี น.พ.มานิตย์ สมประสงค์ - นักเรียนแพทย์มหาวิทยาลัยแพทยศาสตร์คนแรกของจังหวัดกาญจนบุรี ศรีชัย โรจนกุล - อดีตเสมียนตรามหาดไทย กรมมหาดไทย กระทรวงมหาดไทย, อดีตนายอำเภอทองผาภูมิ จังหวัดกาญจนบุรี ดารา นักแสดง วงการบันเทิงและภาพยนตร์ ศักดิ์ดา แก้วบัวดี - นักแสดงรางวัลปาล์มทองคำเทศกาลภาพยนตร์เมืองคานส์ ศตวรรษ เศรษฐกร - ดารา, นักร้อง, นักแสดง ธนวัฒน์ ประสิทธิสมพร (DJ นุ้ย EFM) - นักจัดรายการวิทยุ, นักแสดง, นักพากย์ กิตติพัทธ์ ชลารักษ์ - พิธีกรรายการ เทยเที่ยวไทย เวฬุรีย์ ดิษยบุตร - มิสยูนิเวิร์สไทยแลนด์ 2557, นักแสดง, พิธีกรรายการ นันทิกานต์ สิงหา - นักแสดง, พิธีกรรายการ ศุภกิตต์ พึ่งพระเดช - นักแสดง, นักเต้น กังสดาล วงษ์ดุษฎีกุล - มิสทิฟฟานี่ยูนิเวิร์ส 2551 ไทธัญญ์ นีระพล (DJ ข้าว)- นักจัดรายการวิทยุ Seed 97.5 Fm มติมันท์ ศรีบุญเรือง - ศิลปิน, นักแสดง นักกีฬา ด.ต.ปราโมทย์ ธีระวิวัฒน์ - นักแบตมินตันมือวางอันดับ 2 ของโลก,เหรียญเงินเอเชียนเกมส์, เหรียญทองซีเกมส์ พ.ต.ท.สมพร ใจสิงหล - นักกีฬาเซปักตะกร้อ ทีมชาติไทย, เหรียญทองเอเชียนเกมส์, เหรียญทองซีเกมส์ ร.ต.อ.วันสว่าง สวัสดี - นักกีฬากรีฑา ทีมชาติไทย, เหรียญทองซีเกมส์ อนันต์ คงเจริญ - นักกีฬาฟุตบอล ทีมชาติไทย, เหรียญทองกีฬาแหลมทอง เดชา พิศมัย - นักกีฬาคาราเต้ ทีมชาติไทย, เหรียญทองแดงซีเกมส์ น.ท.วันแรม ไชยโกมินทร์ - นักกีฬารักบี้ ทีมชาติไทย ปฏิภาณ เพ็ชรพูล - นักกีฬาฟุตบอล ทีมชาติไทย อ้างอิง เชิงอรรถ บรรณานุกรม เว็บไซต์สำนักงานคณะกรรมการการศึกษาขั้นพื้นฐาน กระทรวงศึกษาธิการ เว็บไซต์กระทรวงศึกษาธิการ แหล่งข้อมูลอื่น เว็บไซต์โรงเรียนวิสุทธรังษี โรงเรียนวิสุทธรังษี ที่เฟซบุ๊ก ข้อมูลพื้นฐานโรงเรียนวิสุทธรังษีในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน สถาบันทดสอบทางการศึกษาแห่งชาติ (องค์การมหาชน), ประกาศผลการทดสอบทางการศึกษาระดับชาติขั้นพื้นฐาน (O-NET) ปีการศึกษา 2549 ระดับโรงเรียนในสังกัด สพฐ. สช. และโรงเรียนสาธิตฯ ทั่วประเทศ (PDF), สถาบันทดสอบทางการศึกษาแห่งชาติ (องค์การมหาชน), คลังข้อมูลเก่าเก็บจากแหล่งเดิม (PDF)เมื่อ 2007-12-12, สืบค้นเมื่อ 2008-02-11 แผนที่และภาพถ่ายทางอากาศของ โรงเรียนวิสุทธรังษี ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์